Emilie Christensen (forfatter)

Emilie Christensen (født 13. juni 1987) er norsk skjønnlitterær forfatter bosatt på Sandsøya i Møre og Romsdal. Hun debuterte høsten 2007 med boken Andungen og jeg (jul) på Gyldendal Norsk Forlag.

 Forfatterskap 

 Utgivelser og priser 
Christensen ble tildelt Kulturdepartementets debutantpris for 2007, og ble i tildelingen beskrevet som «sjangermessig grensesprengende». Christensen fikk også av Grafill utmerkelsen Sølv for debutboken, i det årlige kulturarrangementet Årets vakreste Bøker. Illustrasjonene i bøkene er Christensens egne, og omslag er laget av grafisk designer/illustratør Benn Bolt.

Våren 2008 utkom bok to, Andungen og jeg (torsdag).

 Sjangeroverskridende 
Flere har kommentert at bøkene er vanskelige å sjangerplassere. Bøkene var opprinnelig plassert i kategorien Barne- og ungdomslitteratur, men er siden flyttet over til kategorien «Annet». Kritikere har omtalt Andungen og jeg som «barnebøker for voksne», og det har i den forbindelse vært trukket paralleller til bøker som Gjett hvor glad jeg er i deg av Sam McBratney, og Den lille prinsen av Antoine de Saint-Exupéry.

 På andre språk 
Andungen og jeg (jul) og Andungen og jeg (torsdag) ble i 2008 oversatt til fransk av den prisbelønte oversetteren Jean-Baptiste Coursaud, og utkom på det daværende franske forlaget Éditions Être i november 2008. I november 2009 ble Andungen og jeg (jul) og Andungen og jeg (torsdag) utgitt i Storbritannia på forlaget Winged Chariot Press; begge var oversatt til engelsk av Nadia Christensen.

 Utgivelser 
 2007: Andungen og jeg (jul), Gyldendal
 2008: Andungen og jeg (torsdag), Gyldendal

 Priser og utmerkelser 
 2007: Kultur- og kirkedepartementets pris for barne- og ungdomslitteratur
 2008: Sølv fra Grafills kulturarrangement Årets vakreste Bøker

 Referanser 

 Eksterne lenker 
 barnebokkritikk.no
 Gyldendal Norsk Forlag
 Éditions Être

Kategori:Norske barnebokforfattere
Kategori:Fødsler i 1987